प्रतीकात्मक फोटो | तस्वीर साभार: Thinkstock

मुंबई: महाराष्ट्र में एक ऐसा मामला सामने आया है जो थोड़ा हैरान कर देने वाला है। राज्य के पालघर में जब एक बेटी अपनी मां के अंतिम संस्कार में नहीं आ सकी तो उसने वीडियो कॉलिंग के जरिए इस कार्य को पूरा किया। 65 साल की नीरीबाई धीरज पटेल एक पारसी महिला थीं जिसकी अचानक से मौत हो गई। पटेल की बेटी को जब यह समाचार मिला तो वह उस समय अहमदाबाद में थीं और अंतिम संस्कार में भाग ले पाना बेटी के लिए मुश्किल था।

इसके बाद बेटी ने गांव वालों की मदद से वीडियो कॉलिंग के जरिए मां का अंतिम संस्कार करवाया। अंत में बेटी ने गांव वालों से रिक्वेस्ट करते हुए कोरियर के जरिए अस्थियां मंगवाई। धीरज पटेल काफी लंबे समय से बीमार थीं और गांव में अकेली रह रही थीं। इकलौती बेटी शादी के बाद अहमदाबाद में शिफ्ट हो गई थीं।

जब धीरज की मौत हुई तो अंतिम क्रिया करने के लिए गांव वालों ने सबसे पहले अहमदाबाद में रहने वाली बेटी को कॉल किया, लेकिन बेटी ने असमर्थता जताते हुए कहा कि वह अभी नहीं आ सकती हैं। इसके बाद व्हाट्सएप वीडियो कॉल के जरिए बेटी ने मां के दर्शन किए और वीडियो कॉल के जरिए ही अंतिम संस्कार करवाया।

क्योंकि पारसी पद्धति से अंतिम संस्कार कराने की गांव में कोई व्यवस्था नहीं थी इसलिए गांव वालों ने नजदीक ही शवदहन करने का निर्णय लिया।

ट्रेंडिंग/वायरल की खबरें TRENDING VIRAL NEWS IN HINDI पर पढ़ें, देश भर की अन्य खबरों के ल‍िए बने रह‍िए TIMES NOW HINDI के साथ। देश और दुन‍िया की सभी खबरों की ताजा अपडेट के ल‍िए जुड़िए हमारे FACEBOOK पेज से।